Gollivudning yulduzli juftliklari ajrimiga sababchi bo‘lgan filmlar (foto)

Filmda juftlik rolini ijro etgan aktyor va aktrisalarni real hayotda ham bir-biriga ko‘ngil qo‘ygan insonlardek tasavvur qilamiz. Albatta, ular bor-yo‘g‘i o‘z sohasining professionallari. Lekin ko‘pincha ekrandagi muhabbat haqiqatga aylanadi va ba’zida oilalarning buzilishiga olib kelishi ham mumkin.

“Janob va xonim Smit”

“Janob va xonim Smit” filmi Bred Pitt va Jennifer Eniston nikohining buzilishiga sabab bo‘ldi. Er-xotin 2000–2005-yillar davomida birgalikda yashab kelgan. Film suratga olinayotgan vaqtda Pitt va Enistonning nikohida biroz kelishmovchiliklar paydo bo‘lgan. Eniston kartinaning premyerasidan bir necha oy oldin arizada ajrimning sababini qarama-qarshilik deb ko‘rsatgan. Keyinchalik Pitt suratga tushish paytida sevib qolganini ma’lum qilgan va tez orada uning so‘zlari tasdig‘ini topgan.
Bir oy o‘tib, Eniston ajrashish uchun ariza berdi. Paparatssilar Pitt va Jolini Afrikada birgalikda dam olish vaqtida suratga tushirishdi. Shunday qilib, Bred va Anjelina juftligi paydo bo‘ldi.
“Lojuvard sohil”
“Lojuvard sohil” Bred Pitt va Anjelina Jolining 2 yil davom etgan nikohini buzdi.

Shunda Anjelina Joli nikohning buzilishi haqida hikoya qiluvchi ushbu film uning turmush qurishi imtihon bo‘lganini aytgan. Suratga olish paytida tarqalgan mish-mishlarga ko‘ra, Jolining “qorong‘i tomoni” ularning munosabatlarini zaharlagan. “Lojuvard sohil” filmi ekranlarga chiqqanidan bir yil o‘tgach, Joli ajrashish uchun ariza berdi.
“Yashil chiroq”

Film Rayan Reynolds va Skarlett Yoxanssonning nikohini, shuningdek, Bleyk Layvli va Penn Bejli o‘rtasidagi munosabatlarni buzdi. Bleyk Layvli va Rayan Reynolds film ustida ishlayotganda yaqinlashdi. Suratga olish jarayoni tugaganidan ko‘p o‘tmay, Layvli Penn Bejli bilan ajrashdi. Rayan esa Skarlett Yoxansson bilan munosabatlariga nuqta qo‘ydi. Hamkasblar 2012-yilda turmush qurdi.
“Qo‘rqmas”

“Qo‘rqmas” – bu bir nechta yulduzlarning munosabatlarini buzgan yana bir film. Film Jennifer Garner va Skott Folining ajrimiga olib keldi. Ben Afflek va Jennifer Lopes esa unashtiruvni to‘xtatishga majbur bo‘ldi. “Men rafiqamni o‘sha yerdan topdim”, — deydi Afflek. — Biz bir-birimizni aynan shu filmda sevib qoldik”.
“Momaqaldiroq kunlari”

Tom Kruz va Mimi Rojers kartina ustida ish boshlanganidan bir oy o‘tib ajrashdi. O‘shanda Tom Kruz allaqachon boshqa ayolga bo‘lgan muhabbati bilan mashhur bo‘lgan. Kruz va Kidman tanishganlaridan bir yil o‘tmay turmush qurgan.